Derek Prince'i Teenistus
Kristuse valitsus 2/4
Jeesus otsustas asjade üle ainult selle järgi,
kuidas Isa neid Talle ilmutas. Isa oli Tema pea.
Nüüd vaatame Johannese 14:10. Siin on see hästi kokku võetud.
Jeesus räägib oma järgijatele: "Kas sa ei usu,
et mina olen Isas ja Isa on minus?
Neid sõnu, mida ma teile ütlen, ei räägi ma iseenesest.."
Eesti keeles ongi "iseenesest".
Ma ei tea miks selles tõlkes on sama salm teisiti tõlgitud (ingl).
"Neid sõnu, mida ma teile ütlen, ei räägi ma iseenesest,
vaid Isa, kes asub minus, teeb oma tegusid."
Kes on see allikas?
Isa.
Sõnad, mis Jeesus räägib või rääkis, andis Talle Isa.
Teod, mis Ta tegi, olid Isa teod, kes Temas elas.
Mis see on?
See on peaks olemine, täiuslik peaks olemine.
See on eeskuju, mille Jeesus seadis.
Esitan teile ühe väljakutse, mis läheb natuke teemast kõrvale,
kuid siiski väga oluline.
Vaatame Johannese 20:21, pärast ülestõusmist,
kui Jeesus esimest korda järgijatehulgale ilmus.
Johannese 20:21 Ta ütles: "Rahu teile!
Nõnda nagu Isa on läkitanud minu, nõnda saadan ka mina teid."
Lisa see sellele, millest oleme rääkinud.
Jeesus ütles: need sõnad, mis mina teile räägin, andis mulle Isa.
Kui Jeesus saadab meid nii, nagu Isa Teda saatis,
siis peaksime ütlema:
sõnad, mida teile räägin, andis mulle Jeesus.
Jeesus ütles: see on Isa, kes minus elab, kes neid tegusid teeb.
Meie peaksime saama öelda: Jeesus, kes minus elab,
teeb neid tegusid.
Jeesus ütles: kui oled mind näinud, oled näinud Isa.
Meie peaksime saama öelda: kui oled mind näinud,
oled näinud Jeesust. See on jällegi peaks olemine.
Kui sellele juba kord pihta saad,
saab see keskseks eduka kristliku elu elamisel.
Tahan selle veel sammu edasi viia
ja rääkida Jeesuse kogudusele peaks olemisest.
See on selle teema tuum.
Vaatame Efeslastele 5:23.
Kogu see lõik on Jumala plaan kristliku abielu kohta.
Kuid see harutab lahti ka kristliku abielu kui näite
Kristuse ja koguduse suhtest. Sel on kahekordne tähendus.
Paulus ütleb: "Sest mees on naise pea, nagu Kristus on koguduse pea,
olles ise ihu päästja."
Märkate paralleeli, mis oli ka 1 Korintlastele 11:3.
Võrdlus Kristuse ja mehe suhte, mehe ja naise suhte ning
Kristuse ja koguduse vahel.
Kristus on koguduse pea. Mida see tähendab?
Mida see peaks tähendama?
See peaks tähendama, et Jeesus saab koguduselt sisendi.
Kui satume hätta, siis me ei otsi oma lahendusi.
Me suhtleme peaga, eks ole.
Mu parem käsi satuks palju hätta,
kui pea seda ei juhiks.
Sellepärast mõned teist satuvadki probleemidesse.
Teid ei juhi pea.
Käitute, nagu oleksite iseseisvad, kuid te pole.
Teiseks, Jeesus langetab otsused koguduse suhtes.
Kogudus ei peaks ise oma otsuseid tegema.
Kolmandaks, Jeesus algatab koguduse tegevused.
Neljandaks, Ta annab jätkuvaid juhtnööre.
Kui Ta algatab tegevuse, peaksid liikmed Ta algatusele vastama.
Kas see annab pildi Jeesuse ja koguduse vahelisest suhtest.
Selline on suhe pea juhtimisel.
Kui Piibel ütleb, et Jeesus on peaks üle kõigi asjade koguduses,
siis peaks meil mõtteis selline pilt tekkima.
Selline on suhe, mis peaks eksisteerima
Jeesuse ja Ta koguduse vahel.
Kas see on suhe, mis tegelikult praegu eksisteerib
Jeesuse ja koguduse vahel?
Kui John Wimber oli Suurbritannias paar aastat tagasi,
oli ta sõnum Jeesuselt: ma tahan oma kogudust tagasi!
Kas mõistad seda?
Toon teile ühe näite: on üks kena kristlik perekond -
isa, ema ja kolm toredat last.
Ühel päeval näeb isa kerjust, kes istub pargis pingil ja külmetab.
Must, räbalates, söömata, habe ajamata.
Isal hakkab tast hale. Toob ta koju, annab talle toa ja voodi.
Nad teevad ta korda, ostavad talle uued riided.
Ütlevad talle: sa võid pereliikmeks saada,
võid meiega ühineda.
Ta hakkab hästi süüa saama, muutub lugupeetuks.
Mõne aja pärast aga hakkab ta pere üle võtma.
Ta ütleb naisele, kuidas ta süüa peaks tegema,
hakkab lapsi korrale kutsuma ja üldse käituma kui perepea.
Kas näete seda paralleeli?
Meie olime see hulgus, kes istus seal pimedas pingil.
Jeesus võttis meid oma perekonda, tegi meid korda, andis süüa,
hoolitses me eest.
Mõne aja pärast muutume nii ülbeks ja ütleme:
Jeesus, sa peaksid asju teisiti tegema!
Kui tahad teada minu arvamust, siis peaksid oma lapsi nii kasvatama.
Kui paljud kristlased tegelevad sellega, et õpetavad Issandat,
kuidas Ta oma lapsi peaks kasvatama.
Pead meeles pidama üht: kui kritiseerid Jumala lapsi,
teed Ta vihaseks.
Isa võib oma lastele öelda, mis tahab,
aga kui keegi teine nende kohta midagi ütleb,
see on teine asi.
Kas mõistate mu võrdlust. Kas see sobib?
Tahan vaadata lähemalt algatamise teemat.
Usun, et see kogu asja tuum.
Tahan öelda, et Jumal on kohustatud lõpule viima vaid selle,
mille Tema alustab.
Kui Jumal pole seda alustanud, siis pole Tal mingit kohustust
seda lõpetada.
Näitan teile mitmeid kirjakohti: Ilmutuse 21:5-6, see tuleb troonilt.
Ilmutuse 21:5 "Ja troonil istuja ütles: "Vaata, ma teen kõik uueks!"
Arvan, et see pidi olema niivõrd hämmastav lause,
et Johannes peatus ja Tema ütles:
"Kirjuta, sest need sõnad on ustavad ja tõelised!"
Võid mind usaldada, see tõesti läheb nii.
"Ja ta ütles mulle: "See on sündinud!
Mina olen A ja O, algus ja ots."
Need on kaks tiitlit, mille Jumal endale jätab:
Alfa ja Oomega, algus ja lõpp.
Tahan öelda, et kui Ta pole Alfa, siis ära oota, et Ta Oomega oleks.
Kui Ta pole algus, siis ära oota, et Ta oleks lõpp.
Jumal ei ole kohustatud lõpetama midagi, mida Ta alustanud pole.
Kui võtame algatuse Jumala käest ära ja teeme omaenda otsused ja plaanid,
siis lõpuks oleme pettunud.
Sest Jumal ei toeta seda, mida Tema alustanud pole.
Heebrealastele 12:2 on meil jällegi sama tõde:
"Vaadakem üles Jeesusele, usu alustajale ja täidesaatjale."
Viide mu Piiblis ütleb: usu algatajale ja täideviijale.
See on jälle täpselt sama tõde.
Kui Ta pole seda algatanud, siis ei vii Ta seda ka täide.
Ta on kohustatud täide viima vaid seda, mis Ta on algatanud.
Siis jällegi sama mõte Filiplastele 1:6:
"Olen veendunud selles, et see, kes teis on alustanud head tööd,
lõpetab selle enne Kristuse Jeesuse päeva."
Olen veendunud, et kui oled täiesti kindel, et Jumal asja alustas,
siis võid olla kindel, et Ta selle ka lõpetab.
Kui sa aga ei tea kindlalt, et Ta selle alustas,
siis pole sul iialgi kindlust, et Ta selle ka lõpetab.
See on meile Ruthiga teenismistöös äärmiselt reaalseks saanud.
Arvan, et pea iga kord kui palvetame oma teenimistöö eest,
siis ütlen: Jumal, oleme kindlad, et mille Sina oled alustanud,
Sina ka lõpetad.
Usun, et Ruth nõustub, et oleme aina ettevaatlikumad,
et me ei läheks kaasa asjadega, mida Jumal pole alustanud.
See on tähendanud palju muudatusi me hoiakutes ja reageerimistes.
Pean ütlema ausalt, et kardan end siduda millegagi,
mida Jumal pole algatanud.
Umbes 1983. aasta lõpus läksime Ruthiga puhkama
Florida läänekaldale, hea puhkusekoht muide.
Rääkisime kunagi puhkusereisidest. "Vacation" - Ameerika inglise keeles.
"Vacation" tähendab seda, kui sul pole midagi teha.
See tuleneb samast tüvest kui sõna "vakantne".
Selles pole midagi halba, vahel on hea, kui inimestel midagi teha pole.
Me aga tundsime, et see pole õige sõna meie puhkuseks.
Me kutsume seda "holiday" (ing), teate, mis see tähendab?
See on "püha päev".
Meil oli väga spetsiifiline soov oma puhkuste suhtes.
Jumal on meile näidanud, et on patt mitte kunagi puhata.
See pole voorus, see pole vaimulikkus, see on orjus.
Vaadake Juudi kalendrit, nii nagu Jumal selle paika pani
ja vaadake, kui palju pühasid nad pidid tähistama.
Neil polnud mingit valikut.
Oleme Juudi uusaasta ajal tavaliselt Iisraelis.
Selle kuu esimesel poolel on väga raske midagi tehtud saada,
sest kõik peavad pühi.
Ja need on Jumala poolt määratud pühad.
Need pole pühad sellepärast, et keegi on laisk,
vaid sellepärast, et Jumal ütles: võta puhkus!
See oli jällegi muuseas boonuseks!
Paljud tõsiusklikud on aktiivsed kümnisemaksjad,
annavad Jumalale kümnendiku oma sissetulekust.
Ma ei arva, et seda tegelikult Uues Testamendis nõutakse,
kuid usun, et see on väga hea tava.
Arvan, et kümnendik on kristlase jaoks alles algtase,
see pole veel lagi.
Kuid mida nõuab Jumal Iisraelilt aja suhtes,
oled sellele mõelnud?
Ta nõudis ühte päeva seitsmest.
Suurem osa kui Ta materiaalsest omandist nõudis.
Kui paljud inimesed tänapäeval koguduses tõesti annavad Jumalale
ühe päeva seitsmest?
Sellepärast on meil nii palju närvivapustusi,
nii palju pettunud, närvilisi inimesi.
Nii paljusid, kel on nii kiire ja ei saa kunagi oma töid tehtud.
Oleme Ruthiga õppinud, et kui võtame aega Jumala jaoks,
siis jõuame ülejäänud ajaga palju rohkem tehtud.
Küsin veel midagi. See pole minu enda mõte,
see lihtsalt anti praegu.
Milleks on kristlasel rohkem usku vaja:
töötamiseks või puhkamiseks?
Milleks?
Puhkamiseks.
Teate, miks Iisrael ei saanud hingamisse?
Uskmatuse pärast. Miks ei suuda kristlased puhata?
Uskmatuse pärast.
Leidsite oma probleemi põhjustaja.
Lõõgastus tuleb, kui tead, et Jumal oli algatajaks.
Mainisin, et läksime puhkusele. Võtame oma puhkuseid tõsiselt.
Plaanime need oma ajakavasse, need on samamoodi paika pandud
kui kokkulepitud koosolekud. Peame oma puhkuseplaanidest kinni.
Sõitsime ära ja me teenistuses olid rahalised probleemid.
Me polnud võlgades, kuid me kulud ületasid tulusid
pea 20 000 dollarit kuus ja pikalt nii teha ei saa.
Sel ajal kui olime ära ning ootasime Jumala ligiolus,
ütles Jumal: ma ei taha, et te oma materjale nii palju müüte.
Tahan, et jagaksite neid tasuta.
Sest inimesed, kes neid materjale tegelikult vajavad,
ei saa neid endale lubada.
Neil pole raha või ressursse selleks.
Alustasime väikse hulgaga: valisime 25 juhti, 8 riigist, keda tundsime.
Ütlesime: oleme nõus andma teile selle õpetusmaterjali,
kui lubate, et panete selle kasutusse.
Meil oli mitmeid võimalusi seda ka kontrollida,
me ei saatnud neid lihtsalt laiali.
Eelmisel aastal andsime materjale 1400 juhile 100 riigis.
Kogu selle aja jooksul oleme andnud ära
200 000 raamatut, kassetti ja videot.
Ütlen: meie - see pole meie isiklik sissetulek.
Need on koguduste inimesed, kes meiega koos seisavad.
Teate, oleme praegu rahaliselt palju paremas seisus, kui olime siis.
See oli ususamm, kuid üritan rõhutada, et Jumal algatas selle.
Kui läksime tagasi ja ütlesime oma meeskonnale, olid nad shokis.
Võttis aega, et neid veenda, et kuulsime tõesti Jumalalt.
Usun, et see oli tohutu õppetund meile.
Kui Jumal midagi algatab, siis Tema viib selle lõpule.
Teisest küljest, vaatame korraks Filiplastele 2:16,
loen salmi lõpust, Paulus ütleb: "Nii saan kiidelda Kristuse päeval,
et ma ei ole tühja jooksnud ega tühja vaeva näinud."
Tahan öelda, et kui teed oma asja, tegeleksid oma plaani ja projektidega
sel päeval, siis pean kahetusega ütlema,
et avastad siis, et nägid tühja vaeva ja jooksid tühja.
Ilmselt olen igavikule lähemal kui enamus teist siin ja
minu jaoks on see väga tõsine teema.
Olen pühendanud pea 50 aastat Issanda teenimisele ja
ma ei tahaks lõpetada nulliga, kui Jumala ees seisan.
Paulus hoiatas meid: võite koguda materjali -
puitu, heina, hõlgi, kuid tuleb üks tuli, mis põletab selle hetkega.
Sind päästetakse - NIV tõlge ütleb vist: hing pääseb läbi tule.
Kuid kõik su teod põlevad ära.
Isiklikult usun, et kõik, mida Jumal pole alustanud, põleb ära.
Sest see on vastuolus põhimõtetega, mis Ta seadnud on:
peaks olemise põhimõttega.
Küsin teilt nüüd oma armastaval ja lahkel viisil
mõned uurivad küsimused, et see teema veelkord kokku võtta.
Rakendame seda isiklikult.
Kui palju on Jumal tõesti asju sinu isiklikus elus alustanud?
Lihtsalt vaata mõttes üle asjad, millega hetkel seotud oled.
Asjad, millele annad oma aja, jõu ja võimed, ning küsi:
kas Jumal alustas need?
Annan teile ühe mõtte Psalm 1 peatükist,
paljud teavad Psalm 1 ilusaid sõnu:
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest ja kes uurib ta Seadust
ööd ja päevad. Siis ta on otsekui puu,
mis on istutatud veeojade äärde, mis vilja annab omal ajal
ja mille lehed ei närtsi; ja kõik, mis ta teeb, läheb korda."
See on tingimusteta tõotus eduks. Peate mõõtma edu
Piibli standardite järgi, mitte kaasaaegse kultuuri järgi.
Edu ei näita Cadillaci ega Mercedesega sõitmine,
on olemas palju kõrgem edustandard.
Kuid selle sõna õiges tähenduses tõotab Jumal edu inimesele,
kes täidab teatud tingimused, mis on siin kirjas.
Siin on kolm negatiivset tingimust ja kaks positiivset.
Negatiivsed on: mitte käia jumalakartmatute nõu järgi,
mitte seista patuste teel ja mitte istuda pilkajate hulgas.
Positiivsed on: omada head meelt Issanda Seaduse üle ja
mõtiskleda Ta Seadust ööd ja päevad.
Issand ütleb: seda, kes seda teeb, saadab edu
selle kõige sügavamas ja tõelisemas tähenduses.
Kui ta seisab igavikus Jeesuse ees, siis tal pole palju puitu, heina
ega hõlgi põletada.
Tahan välja tuua, et asja võti - koht, kus see kõik alguse saab, on:
kelle nõu sa kuulad?
Sest ei ole võimalik saada nõu valest allikast ja olla samas edukas.
Kust sa oma nõuanded, soovitused, suuna saad?
Kas mõistad, et sul on õigusjärgne ligipääs Peale,
keda kutsutakse Imeliseks Nõuandjaks?
Kas lubad endale seda?
Teate, ärimaailmas makstakse väga suuri summasid
tippekspertide kirjade eest, kes ütleksid, kuhu investeerida.
Kuidas oleks, kui konsulteeriks tõelise eksperdiga.
Mis oleks, kui saaksime oma nõu Imeliselt Nõuandjalt.
See nõuab enamuse jaoks päris radikaalseid muudatusi.
Mõned peavad mõned praegused tegevused lõpetama.
Ma ei ütle, et peate seda homme tegema,
kuid peate tegema muudatusi.
Kui teete seda ustavalt, siis umbes kuue kuu või aasta pärast
võite tagasi vaadata ja mõnuga ohata:
Jumal tänatud, olen vaba paljudest pingetest,
mida ma kunagi ei vajanud.
Mis meid motiveerib?
Et olla teistest parem?
Või teha seda, mida kõik teised teevad?
Vaata inimesi enda ümber, enamus neist pole õnnelikud -
inimesed, kes Issandat ei tunne.
Pean ütlema, et Iisraelis näeb väga vähe rahulolevaid inimesi.
Kui me Ruthiga Jeruusalemmas lihtsalt jalutame,
pööravad inimesed ringi ja vaatavad meid.
Nad pole harjunud õnnelikke inimesi nägema.
Miks ma seda ütlen? Nende nõuandjatest pole neile kasu.
Ära kuula neid. Sul on ligipääs palju paremale allikale.
Järgmine küsimus:
kui palju on tõesti Jumal asju algatanud sinu kodus?
Eriti abielumeestel ja isadel.
Kes on tegevuse algatajaks su kodus?
Kes su plaane juhib?
Kas võid öelda: ma kuulsin Jumalalt ja Ta näitas mulle?
Siis su koguduses: kui palju tõesti Jumal asju alustab?
Või ülemaailmses koguduses?
Ma olen küll britt ja britid kipuvad kriitilised olema,
pean tunnistama. Pidin ise sellega aastaid tegelema.
Arvame, et meie ülesanne on käia ringi ja öelda kõigile,
kuidas asju teha.
Loodan tõesti, et Jumal on mind sellest vabastanud.
Pean ütlema, et enamus kirikutes inimesed ei mõtlegi,
et peaks Jumalalt kuulma.
Neil on oma programm, meil tehakse asju nii:
kell 11 pühapäeva hommikul jne.
Ja kas Jumal selle sees on, polegi peaaegu oluline.
Kas olen küüniline?
Tänu Jumalale, te kogudus on võib-olla teistsugune,
neid kindlasti on.
Kui aga vaadata üldiselt koguduste valikut,
siis on erakordne, kui Jumal midagi alustanud on.
On see tõsi?
Rõhutan, et räägime taastamisest - Jeesuse esikohale tõstmisest.
Jätame korraks üleüldise koguduse kõrvale ja räägime enda eludest.
Sinu ja minu elust.
Kui oleme valesti tegutsenud, mis oleks esimene samm,
et asju korda seada?
Meeleparandus.
Kui paljud ütleksid: vend Prince, selle valguses, mida oled rääkinud,
mina peaksin meelt parandama.
Kas tõstaksid käe, kui see on nii. Sa ei pea seda tegema.
Palvetame koos: Isa, tuleme Su ette Jeesuse nimel.
Peame teadvustama, et oleme kõik mitmes mõttes eiranud
Jeesuse kui pea juhtimist me enda ja oma koguduste elus.
Issand, anna meile armu meelt parandada,
et võiksime muuta, kuidas asju teeme.
Kahetseme Issand, palun andesta meile Jeesuse nimel.
Ja kõik ütlesid: aamen.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik